ICN บวกเกือบ 5% นิวไฮรอบ 10 เดือน หลังคว้างานใหม่ มูลค่า 1.84 พันลบ.
ICN บวกเกือบ 5% นิวไฮรอบ 10 เดือน หลังคว้างานใหม่ มูลค่า 1.84 พันลบ. ล่าสุดอยู่ที่ 1.93 บาท บวก 0.09 บาท หรือ 4.89% มูลค่าซื้อขาย 1.18 ล้านบาท
ICN บวกเกือบ 5% นิวไฮรอบ 10 เดือน หลังคว้างานใหม่ มูลค่า 1.84 พันลบ. ล่าสุดอยู่ที่ 1.93 บาท บวก 0.09 บาท หรือ 4.89% มูลค่าซื้อขาย 1.18 ล้านบาท
23 มิ.ย. 2563

ผู้สื่อข่าวรายงานว่า ราคาหุ้น บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN ล่าสุด ณ เวลา 10.05 น. อยู่ที่ 1.93 บาท บวก 0.09 บาท หรือ 4.89% สูงสุดที่ 1.94 บาท ต่ำสุดที่ 1.91 บาท ด้วยมูลค่าซื้อขาย 1.18 ล้านบาท

ทั้งนี้ราคาหุ้นปรับตัวขึ้นสูงสุดในรอบ 10 เดือน นับตั้งแต่ราคาหุ้นอยู่ที่ระดับ 1.94 บาท เมื่อวันที่ 1 ส.ค.2562 หลังจากบริษัทร่วมทุน ICN ได้งานติดตั้งวงจรกรองสัญญาณ 850 MHz ของกสท. มูลค่า 1.84 พันล้านบาท
โดย ICN แจ้งผ่านตลาดหลักทรัพย์แห่งประเทศไทย (ตลท.) วานนี้ ว่า บริษัทได้ร่วมกับบริษัท เทิร์นคีย์ คอมมูนิเคชั่น เซอร์วิส จำกัด ในนาม TKI Consortium ได้รับหนังสือยืนยันตกลงจ้างโครงการติดตั้งวงจรกรองสัญญาณย่านความถี่ 850 MHz จากบมจ.กสท โทรคมนาคม โดยมีมูลค่ารวมของโครงการ 1.84 พันล้านบาท รวมภาษีมูลค่าเพิ่ม ซึ่งคาดว่าจะมีการลงนามสัญญาจ้างภายในเดือนก.ค.63
ทั้งนี้ ICN มีสัดส่วนการดำเนินโครงการ 49% ของมูลค่าโครงการ คิดเป็นมูลค่า 903.63 ล้านบาท รวมภาษีมูลค่าเพิ่ม และบริษัทเทิร์นคีย์ คอมมูนิเคชั่น เซอร์วิส จำกัด มีสัดส่วนการดำเนินโครงการ 51% ของมูลค่าโครงการ คิดเป็นมูลค่า 940.51 ล้านบาท รวมภาษีมูลค่าเพิ่ม โดยมีระยะเวลาดำเนินงาน 420 วัน นับถัดจากวันลงนามในสัญญา และมีระยะเวลารับประกัน 5 ปี